Diari Oficial de la Generalitat Valenciana


Sumari del DOGV 5477, del 26-03-2007 (2007/2995)

RESOLUCIÓ de 28 de febrer de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Assumptes Socials i la Comunitat Valenciana per a la realització de projectes d'intervenció social integral per a l'atenció, prevenció de la marginació i inserció del poble gitano.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5477

Data del DOGV
:   26-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2995


Data del document
:   28-02-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * administració central
    * integració social
    * cooperació administrativa

Subscrit, després de la tramitació prèvia reglamentària, entre el Ministeri de Treball i Assumptes Socials i la Comunitat Valenciana, l'11 de desembre de 2006, un Conveni de col·laboració per a la realització de projectes d'intervenció social integral per a l'atenció, prevenció de la marginació i inserció del poble gitano, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0036/2007, i que figura com a annex d'esta resolució.
València, 28 de febrer de 2007.- El director general de Relacions amb les Corts i Secretariat del Govern: Antonio V. Peral Villar
CONVENI DE COL·LABORACIÓ ENTRE EL MINISTERI DE TREBALL I ASSUMPTES SOCIALS I LA COMUNITAT VALENCIANA PER A LA REALITZACIÓ DE PROJECTES D'INTERVENCIÓ SOCIAL INTEGRAL PER A L'ATENCIÓ, PREVENCIÓ DE LA MARGINACIÓ I INSERCIÓ DEL POBLE GITANO.
A Madrid, 11 de desembre de 2006
REUNITS
D'una part, el senyor Jesús Caldera Sánchez-Capitán, com a ministre de Treball i Assumptes Socials, nomenat pel Reial Decret 558/2004, de 17 d'abril (Boletín Oficial del Estado núm. 94, del 18), en nom i representació de l'administració General de l'Estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado núm. 12, del 14), sobre competència per a celebrar convenis de col·laboració amb les comunitats autònomes.
I d'una altra, l'Honorable consellera de Benestar Social, la senyora Alicia de Miguel García, nomenada pel Decret 5/2003, de 20 de juny (DOGV núm. 4.527, de 21 de juny de 2003), del President de la Comunitat Valenciana, en nom i representació de la Generalitat Valenciana, autoritzada per a este acte per acord del Consell de data 27 d'octubre de 2006 en nom i representació de la Comunitat Valenciana.
Ambdós parts es reconeixen mútua capacitat per a obligar i convindre i
MANIFESTEN
I. Que la finalitat del present Conveni és la col·laboració entre el Ministeri de Treball i Assumptes Socials i la Comunitat Valenciana, per a finançar conjuntament projectes d'intervenció social integral per a l'atenció, prevenció de la marginació i inserció del poble gitano.
II. Que el Ministeri de Treball i Assumptes Socials, en virtut de les competències que li són atribuïdes per la Constitució, el Reial Decret 758/1996, de 5 de maig de creació, el Reial Decret 553/2004, de 17 d'abril, de reestructuració dels departaments ministerials i la Comunitat Valenciana, d'acord amb el que establix la Llei Orgànica 1/2006 de 10 d'abril (DOGV núm. 86, de l'11) de Reforma de la Llei 5/1982, d'1 de juliol, d'estatut d'autonomia d'esta, tenen competència en matèria d'assistència i servicis socials.
III. Que d'acord amb el que establix l'apartat u de l'art. 86 de la Llei 47/2003, de 26 de novembre, General Pressupostària, és procedent la subscripció del present Conveni de Col·laboració.
IV. Que la Llei de Pressupostos Generals de l'Estat vigent inclou un crèdit adscrit al Ministeri de Treball i Assumptes Socials, que apareix consignat amb la classificació organicoeconòmica 94.92.226W.837.92 a comunitats autònomes per a projectes propis o concertats amb les corporacions locals per a l'atenció, prevenció de la marginació i inserció del poble gitano.
V. Que la Comunitat Valenciana disposa, així mateix, de dotacions pressupostàries per a semblants fins.
VI. Que els projectes s'han seleccionat d'acord amb els criteris objectius de distribució del crèdit que, de conformitat amb les comunitats autònomes en la Conferència Sectorial d'Assumptes Socials, van ser aprovats per l'Acord del Consell de Ministres de data 21 d'abril de 2006 (BOE núm. 122, de 23 de maig).
Que d'acord amb el que establix l'art. 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i amb l'anteriorment manifestat, ambdós parts acorden subscriure el present Conveni de col·laboració, el qual es regirà per les següents,
CLÀUSULES
Primera. Objecte del Conveni
Constituïx l'objecte d'este Conveni la cooperació entre ambdós parts i la regulació del contingut i condicions de la subvenció per a la realització de projectes d'intervenció social integral per a l'atenció, prevenció de la marginació i inserció del poble gitano, que es relacionen en l'annex.
Segona. Aportacions econòmiques de les parts
L'aportació econòmica del Ministeri de Treball i Assumptes Socials, per als fins del present Conveni, és de tres-cents vint-i-nou mil tres-cents huitanta-dos euros amb nou cèntims (329.382,09 Euros), que es farà a càrrec del pressupost consignat per a tal fi en el present any.
La Comunitat Valenciana, directament, o amb la cooperació de les corporacions locals participants en el desplegament dels projectes, es compromet a aportar la quantitat de dos-cents dènou mil cinc-cents huitanta-huit euros amb sis cèntims (219.588,06 Euros), a càrrec de l'aplicació econòmica 20.89.98.594.55.8, línia T0228 del pressupost per al 2006, segons l'annex que s'adjunta, quantitat que és, si més no, dos terços del que aporta el Ministeri de Treball i Assumptes Socials per al finançament d'estos projectes, d'acord amb el que establix l'Acord de Consell de Ministres de data de 21 d'abril de 2006, anteriorment citat.
Tercera. Pagament i justificació de la subvenció
Després de la firma del present Conveni, el Ministeri de Treball i Assumptes Socials procedirà a transferir a la Comunitat Valenciana la quantitat prevista en la clàusula segona o la que reste per transferir en eixe moment fins a la dita quantitat si s'haguera efectuat anteriorment la transferència d'algunes quantitats a l'empara del que preveu l'Acord de Consell de Ministres de data 21 d'abril de 2006.
D'acord amb el que disposa l'article 86.2, regla sexta, de la Llei 47/2003, de 26 de novembre, General Pressupostària, la Comunitat Valenciana, finalitzat l'exercici econòmic i no més tard del 31 de març de l'exercici següent i en tot cas amb anterioritat a la corresponent celebració de la Conferència Sectorial d'Assumptes Socials, haurà de remetre un estat d'execució de l'exercici, indicant les quanties totals de compromisos de crèdit, obligacions reconegudes i pagaments realitzats en l'any, detallat per cada una de les aplicacions pressupostàries del Pressupost de Gastos de l'Estat des de les quals es van realitzar les transferències de crèdit. La informació així obtinguda serà posada en coneixement de la Conferència Sectorial i tinguda en compte en l'adopció dels acords de distribució de fons.
Així mateix, es presentarà una memòria d'avaluació omplida en model consensuat i homologat pel Ministeri i la Comunitat Valenciana en la Comissió de Seguiment prevista en la clàusula sèptima.
Quarta. Modificacions en el desplegament dels projectes
La comunitat autònoma haurà de comunicar qualsevol proposta de modificació que poguera sorgir en el desplegament i l'execució dels projectes, tant en les referides al contingut com a la forma, terminis d'execució i de justificació, etc., a fi d'acordar conjuntament el Ministeri i la comunitat autònoma l'acceptació expressa de qualsevol variació en el desplegament dels projectes.
La sol·licitud de proposta de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.
Quinta. Publicitat
En la publicitat que es realitze en qualsevol mitjà de comunicació social sobre les actuacions derivades d'estos projectes, es farà constar expressament que estos es duen a terme en virtut de la col·laboració establida entre el Ministeri de Treball i Assumptes Socials i la Comunitat Valenciana.
Sexta. Informació
La Comunitat Valenciana remetrà al Ministeri de Treball i Assumptes Socials les dades que calga per al seguiment i l'avaluació del desenrotllament d'accions que es financen basant-se en este Conveni.
Sèptima. Seguiment dels projectes
Per al seguiment del present Conveni es constituirà una Comissió de Seguiment formada per un representant de la Direcció General d'Inclusió Social i un representant de cada una de les comunitats autònomes firmants, que farà les seues propostes als respectius centres directius o a la Conferència Sectorial d'Assumptes Socials, si és el cas.
La Comissió de Seguiment tindrà com a funcions vetlar pel compliment del que establix el present Conveni, tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes.
Els representants del Ministeri seran designats pel director general d'Inclusió Social i el representant de la comunitat autònoma pel/la director/a general competent.
Octava. Duració del Conveni
La duració del Conveni s'establix per a l'any 2006 i el seu corresponent exercici econòmic, atés que a este es referixen les dotacions pressupostàries de què cada part disposa per al seu finançament.
Igualment, el Conveni s'extingirà en cas d'incompliment per alguna de les parts firmants dels compromisos assumits en este. En este cas, caldrà reintegrar les quantitats percebudes que no s'hagueren destinat als projectes i activitats previstes.
Novena. Qüestions litigioses
Atesa la naturalesa administrativa del present Conveni, les qüestions litigioses que pogueren suscitar-se en la seua execució, es resoldran davant de l'orde jurisdiccional contenciós administratiu, sense perjuí de les funcions encomanades a la Comissió de Seguiment en la clàusula sèptima.
I, en prova de conformitat, subscriuen el present Conveni de col·laboració en dos exemplars, al lloc i en la data indicats en este document.
El ministre de Treball i Assumptes Socials
Amparo Valcarce García
Secretària d'estat de Servicis Socials, Famílies i Discapacitat
(PD Orde Comunicada de 27 d'abril de 2006)
La consellera de Benestar Social
Alicia de Miguel García